एउटा अभ्यासकै क्रममा भएको हुनाले विरानगर, धनगढी, चितवन, बुटवल जस्ता सहरहरुबाट पनि त्यस्तै माग आएको छ । केही दिनअघि चितवन गएको थिएँ । त्यहाँ थोरै मात्र लोडसेडिङ भएको अवस्था छ । यसको निरन्तरता हुन्छ कि हुँदैन भन्ने जिज्ञासा सबैतिर छ । त्यसैले अब काठमाडौंबाट बाहिर पनि फैलाउँदै लगेर देशभरी नै कत्तिपय ठाउँमा पूर्णरुपले लोडसेडिङ अन्त्य गर्ने र कतिपय ठाउँमा थोरैभन्दा थोरै मात्रै हुने अवस्था सिर्जना गर्नुपर्छ भन्ने किसिमले अहिले छलफल भइरहेको छ । हामी त्यसको तयारीमा छौं ।
